প্রাথমিক বিদ্যালয় প্রাঙ্গণে অনুষ্ঠিত হয়। প্রবীণ আলেমেদ্বীন মাওলানা নুরুল ইসলামের সভাপতিত্বে অনুষ্ঠিত এই সংবর্ধনার জবাবে নবনির্বাচিত চেয়ারম্যান সিরাজুল ইসলাম ভূট্টো বলেন, মহান আল্লাহর রহমত এবং জনগণের দোয়ায় আমি বিজয়ী হয়েছি। এই বিজয় ফতেখাঁরকুল ইউনিয়নের আপামর জনসাধারণের। এর মধ্য দিয়ে যে গুরু দায়িত্ব আমার উপর অর্পিত  হয়েছে তা যথাযথভাবে পালন করে আমি জনগণের সেবক হিসেবে কাজ করে যাব। তিনি এলাকার উন্নয়নে নিষ্ঠার সাথে ভূমিকা পালনের আশাবাদ ব্যক্ত করেন এবং এ ব্যাপারে সকলের সহযোগিতা ও দোয়া কামনা করেন। আন্তর্জাতিক ইসলামী বিশ্ববিদ্যালয়ের ছাত্র এইচ.এম. আবুল ফয়েজের উপস্থাপনা ও মোহাম্মদ তারেকের সার্বিক তত্ত্বাবধানে অনুষ্ঠিত এ সংবর্ধনা সভায় সম্মাননা ক্রেষ্ট ও ফুলের তোড়া দিয়ে নবনির্বাচিত চেয়ারম্যানকে অভিনন্দিত করা হয়। এতে অন্যান্যদের মধ্যে উপস্থিত ছিলেন, বিশিষ্ট সমাজ সেবক মোজাফফর আহমদ কোম্পানী, শিক্ষানূরাগী সাইফুদ্দিন খালেদ, মহিউদ্দিন  বাহার, শিক্ষক মাওলানা আমান উল্লাহ আনসারী, মাষ্টার মীর কাসেম, রহমানিয়া মাদ্রাসার সুপার মাওলানা আমান উল্লাহ, মৌলানা মুফিজুর রহমান, এলাকার মুরব্বী কালূ আহমদ, তহসিলদার সাইফুল ইসলাম, মাওলানা আতাউল হক, জামায়াত নেতা মাহবুবুর রহমান, ছাত্রনেতা হাফেজ মুহাম্মদ আবুল মঞ্জুর প্রমূখ।